LOS ANGELES POLITIDISTRIKT ER LANDETS STØRSTE POLITIDISTRIKT
OG TJENER NATIONENS MEST BEFOLKEDE AMT.
DE EFTERFORSKER DE MEST BRUTALE OG KOMPLICEREDE MORD.
DETTE ER DERES HISTORIER.
3. FEBRUAR 2003
I har låst mig inde som en skide taber.
PHIL SPECTORS STEMME
I hiver i mig, bare fordi nogen kommer hjem til mig
og blæser hjernen ud på sig selv.
Så kommer I her
og anholder mig, tæver mig og banker mig sønder og sammen.
I kommer til at betale for det her. Det er noget pis.
Phil Spector var i Alhambra politis varetægt.
Jeg vidste fra samtalen med kommissæren, at han var en meget rig musikproducer.
Jeg havde aldrig hørt om ham.
Spector tilskrives ofte æren for at ændre, hvordan vi hører popmusik.
RETSMEDICINER
Denne sag ville blive et mediecirkus,
en sag, der tiltrækker meget opmærksomhed.
Det må man være klar over fra start.
Det var vi alle sammen.
LA politidistrikt er de bedste af de bedste.
Nogle af de mest kendte sager bliver ført i Los Angeles.
Man skal være 110 procent dedikeret.
Det er mord. Det er den alvorligste kriminalitet.
Det hele kan koges ned til passion og pligtfølelse.
Retfærdighed kommer med sandheden.
Der er noget særligt og anderledes ved kendissager.
Og Los Angeles har altid været epicentret for den slags sager.
Alle tænker på Hollywood, når de tænker på Los Angeles.
Hollywood, skuespillere, instruktører og producere.
Der er meget mere end det.
Men det er det, der får hjertet til at banke i denne by.
LA er et sjovt sted,
og LA politidistrikt tjener hele amtet,
fra den værste fattigdom i Amerika til den største rigdom i Amerika,
ejendomme til hundrede millioner dollars ved havet.
Vi har ansvaret for det hele.
Så det varierer meget.
Mit endelige mål var drabsafdelingen.
Og jeg var så heldig at nå dertil i 1999.
På det tidspunkt var mine børn syv og ni år.
Folk sagde, de var for unge, fordi det er mange timer,
og der er altid noget at lave, men vi arbejdede omkring vores familieliv.
Hvis vi skulle tilbage på kontoret klokken ti om aftenen
for at få ordnet noget, så gjorde vi det.
3. FEBRUAR 2003 7:00
Min partner Paul Fornier og jeg var ved at få fri,
da vi fik tildelt en sag i et palæ i Alhambra.
PRIVAT VEJ
Vi havde oplysninger om, at en kvinde blev fundet død,
og at en musikproducer var involveret.
Jeg var lidt overrasket over, at der var en stor paladsagtig ejendom
i den lille by,
der bare er en forstad til downtown Los Angeles.
PHIL SPECTORS HJEM
Alhambra er en soveby.
Middelklassen i parcelhuse.
Og så har man denne uhyrlighed, om man vil, midt i ingenting.
Da vi kom tættere på, så vi en stor menneskemængde bag afspærringstapen
Jeg husker, at Paul sagde: "Nu skal du mande dig op."
En kvinde er blevet skudt inde i huset.
Ofret er blevet erklæret død på stedet.
Da jeg ankom, var det en zoo.
Nyhedshelikopterne var i luften, og nyhedsvognene var på gaden.
3. FEBRUAR 2003
5:00 FATALT SKUD
7:00 KRIMINALBETJENTENE ANKOMMER
Da vi ankom til gerningsstedet, talte vi først med Alhambra politi.
Lad mig forklare, hvordan det fungerer.
Politidistriktet dækker et stort område i LA amt.
Og i det amt har man mindre kommuner. De har deres egen politiafdeling.
Men de har ikke de ressourcer, som politidistriktet har.
Der er 100 kriminalbetjente i drabsafdelingen i politidistriktet,
så de kontakter os,
og vi overtager ansvaret for sagen.
Alhambras politibetjente fortalte mig,
at de havde modtaget et 911-opkald fra Phil Spectors chauffør.
Da de ankom, kunne de se Phil Spector
gå frem og tilbage i vinduet ovenpå.
De prøver at få hans opmærksomhed og få ham ned.
Han vil ikke. Han kommer ikke ud.
De gik ind i huset, hvor de konfronterede Phil Spector.
Han er ikke samarbejdsvillig.
De ser en kvinde sunket sammen i en stol,
tydeligvis død.
Phil ævler: "Det er det mest forfærdelige, jeg nogensinde har set."
En af betjentene fik det hele optaget.
Det giver ingen fucking mening.
Jeg ved ikke, hvad den fucking dames problem er.
Hun var sammen med vagterne i House of Blues.
Jeg ved ikke, hvad hendes problem var,
men hun havde ingen ret til at komme til mit slot
og blæse hovedet af sig selv.
Hvad fanden er der galt med jer?
De brugte strømpistol.
De brugte vist også et ballistisk skjold til at vælte ham.
Alhambra-betjentene foretog en meget kort efterforskning.
Baseret på efterforskningen tog de Phil Spector i varetægt.
Jeg har været med længe nok til at vide, at folk tager døden på et utal af måder.
Man skal tage højde for alt. Man skal være åben.
Og baseret på det, Spector siger, er selvmord en mulighed.
Bagdøren var åben.
Da vi kommer ind, ser jeg en ung dame.
Hun ligger på en stol i foyeren.
Der lå en kaliber 38-pistol ved hendes fod.
Man kunne se, at hun havde et skudsår i munden.
Vi vidste ikke, hvem hun var, eller om de havde et forhold.
Måske gik noget skævt.
Er det en forbrydelse? Et selvmord? Kan det være en frygtelig ulykke?
En efterforskning med tre udveje.
Vi behandler alle efterforskninger af dødsfald,
som om de var et mord.
Vi sender drabsafdelingen ud til alle selvmord
i Los Angeles politidistrikts jurisdiktion.
Ved hver dødsulykke, med undtagelse af trafikulykker,
sender vi en kriminalbetjent fra drabsafdelingen.
Jeg begynder at se på artiklerne i hr. Spectors hjem,
og jeg begynder at forstå vigtigheden af denne person i den branche.
Phil Spectors berømmelse som producer
overskyggede til tider de kunstnere, han arbejdede med.
Man ser Tina Turner. Man ser The Righteous Brothers.
Man ser Beatles, Grammy-nomineringerne
og alle de priser, han havde fået gennem årene.
Som ledende efterforsker får man ros, hvis det går godt.
Men hvis det går skævt, er man ansvarlig.
Vi sendte Mark Lillienfeld,
en af de mest erfarne kriminalbetjente i drabsafdelingen, til gerningsstedet,
fordi vi vidste, det ville blive en kritisk del
i hele efterforskningen.
Store sager og Mark Lillienfeld går hånd i hånd.
Højprofilerede sager kan stresse betjente, men jeg er ligeglad.
Vi bruger den samme mængde indsats, ressourcer og flid på alle gerningssteder.
Huset var i dårlig stand.
Det var dårligt oplyst.
Det var møgbeskidt.
Og der var mus, rotter og kakerlakker.
For en med så ekstrem rigdom var det lidt usædvanligt.
Man skulle tro, han levede en ekstravagant livsstil.
Der var alt i det hus. Bogstavelig talt.
Som en multimillionær-hoarder.
Man tænker: "Jeg skal sørge for, at jeg ikke overser noget."
Men man tænker også:
"Spector har nok ikke været i dette rum i seks år."
Det var det mest unikke gerningssted, jeg havde været involveret i,
og jeg havde ikke lyst til det igen.
Det var forfærdeligt,
fordi det var så indviklet.
Vi vidste, vi havde den afdødes rester lige der.
Vi havde fysiske beviser, blod, skudsåret, som var synligt.
Hun blev skudt i munden.
Der var tænder og fragmenter af tænder spredt ud blandt hendes rester.
De lå på gulvtæppet og i den anden side af lokalet på en trappe.
Vi samlede, vi fotograferede, vi tegnede, vi holdt det som DNA.
Man må komme over ubehaget og den følelsesmæssige del af det.
Man må komme over det. "Hvad siger de ting mig?"
Vi er der for at tale for de døde,
og de efterlader spor til os med fysiske beviser.
Vi vidste alle, at når man står over en død person,
er det et stort ansvar, og man skal tage det alvorligt.
Man må have en lidt åndelig ideologi. Jeg bliver ikke påvirket af at se et lig.
Det er bare en skal, og personens ånd er allerede væk.
Jeg tror, det hober sig op, når man er i dødens nærvær.
Jobbet har sin pris.
Nu må man fokusere på at løse det.
Så vi gennemgik det på metodisk vis, før vi frigav gerningsstedet.
Normalt holder man et gerningssted, hvis der er mange beviser,
i måske syv, otte timer.
Vi holdt det her i over en dag.
På gulvet lå en ladt kaliber 38-revolver produceret af våbenfirmaet Colt,
og der var et brugt patronhylster i våbnets cylinder.
Der var, udover det, en tommelfingerlås ved bagdøren til huset.
De fleste har en sikkerhedslås, som går fra døren ind i karmen,
og det giver ekstra sikkerhed.
For at åbne sikkerhedslåsen, drejede man tommelfingerlåsen,
men den var røget af selve låsen og lå på gulvet.
Det var usædvanligt. "Hvordan skete det?"
Nogle ville sige: "Det ligner, at pistolen blev placeret ved hendes fod."
Problemet er, at man ikke kan genskabe, hvor en pistol lander.
Pistolen falder,
og den hopper rundt.
Et læderhylster lå i en skuffe i kommoden,
og det var tydeligt, at læderhylsteret
passede til den kaliber 38 Colt-revolver af blåt stål.
Så det våben kom fra hylsteret.
Klokken var 17:00, næsten 12 timer senere.
Retsmedicineren fik endelig bekræftet ofrets identitet.
Det var Lana Clarkson.
På det tidspunkt fik vi fat i morens kontaktoplysninger.
Vi kørte over til Donna.
Jeg fik et opkald fra Lanas søster Fawn. Hun sagde: "Der er sket Lana noget."
LANAS MOR
"Der er noget galt." Jeg sagde: "Hvad er der galt?"
Fawn fik et opkald, men hun vidste ikke så meget.
Hun sagde, det havde noget at gøre med nyhederne på tv
om et muligt mord i Alhambra.
Lana skulle have ringet, men jeg hørte ikke fra hende.
Jeg troede, der måske var en fest,
og hun blev tilbageholdt sammen med andre til efterforskningen.
Jeg ringede til politidistriktet.
Mens vi kører ud for at tale med Donna, fik min partner Paul hende i telefonen.
Jeg troede, han ville ringe tilbage. Men han sagde: "Hvor kan vi mødes?"
Jeg blev overrasket. "Mødes med mig?"
Og…
Undskyld.
Han sagde Lanas adresse ved kanalen.
"Kan vi mødes der?"
LANAS HJEM
Så blev jeg virkelig bekymret. Det var ikke et godt tegn.
Jeg kørte ind i parkeringskælderen, og jeg prøver at bevare roen
og ikke blive for oprørt uden at vide noget.
Så jeg ordner bilen,
jeg tog et par sko frem,
og jeg husker, at jeg holdt skoene og sagde:
"Det kan ikke være Lana. Her er hendes sko."
Undskyld.
Pludselig kom kriminalbetjentene.
LANA CLARKSONS HUS
Hendes søster og bror kom.
Vi gik stille og roligt rundt om huset,
vi gik ind,
og kriminalbetjent Fornier kiggede ned i gulvet og sagde, det var Lana.
Undskyld.
Det er lige meget, om det er en voksen eller et lille barn.
Der er intet værre og mere unaturligt,
end at dine børn dør før dig.
Det er virkelig barsk.
At overbringe nyheden om et dødt familiemedlem
er utvetydigt og absolut den værste del ved at være betjent,
og der er mange dårlige ting.
Man skal finde ud af alt, der er af afgørende betydning hurtigt,
for det kan påvirke indsamlingen af beviser.
Jeg, min partner og otte andre kriminalbetjente
undersøgte gerningsstedet.
Jo mere man ved om et offer,
jo mere sandsynligt er det, at man forstår, hvordan de døde.
De skal bearbejde det, man fortæller dem,
og nu siger jeg også:
"Hun var hjemme hos Phil Spector. Ved I, hvem Phil Spector er?
Ved hun, hvem Phil Spector er? Ved I, hvorfor hun var der?"
Donna sagde: "Nej, hun kendte ham ikke."
I underholdningsbranchen er alle sociale efter arbejdstid.
Det undrer mig ikke. Lana netværkede altid med folk.
Hun havde gang i meget. Lana var skuespillerinde.
Jeg skal nå en bus.
Ved du hvorhen?
Ja, hvor end den kører hen.
Lana lavede mange tv-serier i 80'erne. Hun var med i Barbarian Queen-filmene.
MED LANA CLARKSON
Lana brækkede begge sine håndled, og det var et stort tilbageslag for hende.
Hun faldt ved et uheld.
For at tage fra i faldet brækkede hun begge sine håndled.
Hun skulle have stifter i dem.
Det var begyndelsen på et helt år, hvor hun kom sig.
Vi blev ikke længe.
Vi lod dem sørge privat.
Lige efter hændelsen blev Phil Spector anholdt,
og han fortalte Alhambra-betjentene, at han ville have en advokat.
Så snart han udtalte de ord,
var han urørlig, og han stillede kaution på en million dollars.
Statsanklageren holdning var: "Vi anlægger ikke sagen nu.
Vi venter, indtil alt er undersøgt."
Under den første debriefing af Alhambra-politibetjentene
sagde de, at de havde et vidne, chaufføren.
Personen, der ringede 911, Adriano De Souza.
Så vi må have fat i chaufføren.
-Kriminalbetjent Paul Fornier. -Kriminalbetjent Richard Tomlin.
Og vi er her med…
Adriano De Souza.
Da vi talte med Adriano De Souza,
sagde han, at han havde arbejdet for Phil 10-15 gange.
Adriano sagde, Phil Spector kom ud præcis klokken syv, som han plejede.
Så kørte de til middag og drinks i West Hollywood.
Omkring klokken 1:15, 1:20 om morgenen skulle han køre til House of Blues.
Senere lukker House of Blues.
Klokken er lidt over 2, og Lana hjælper en fuld Phil Spector.
"Jeg tror, han var fuld."
Hun tager ham og sætter ham på bagsædet i bilen.
Hun hopper ind, og de kører hjem til Phil Spector.
Adriano sagde, han parkerede på bagsiden af huset.
Han hørte lidt musik. Han døsede hen.
Klokken 5 om morgenen hørte Adriano en høj smældende lyd.
Han blev forskrækket og steg ud af bilen.
Pludselig blev bagdøren åbnet.
Han så Phil Spector i en hvid jakke.
Jeg så hans ansigt.
Og da jeg så ham, havde han en pistol foran sig.
Adriano så blod på hans hånd.
Jeg gjorde denne bevægelse, og jeg så benene.
-Jeg så damen i stolen… -Okay.
…med blod i hele ansigtet.
Spector sagde til Adriano…
Han sagde: "Jeg tror, jeg har dræbt nogen."
Adriano følte, at hans liv var i fare, så han begyndte at løbe.
Han ringede til Phils manager, men den gik på telefonsvarer.
Michelle, du skal komme hjem til hr. Phillip.
Jeg tror, han har dræbt en dame.
Jeg ringer til politiet nu.
Adriano sagde: "Jeg tror, hr. Phil har dræbt nogen."
Han lagde på, ringede 911,
og han sagde det samme til alarmcentralen.
RETSMEDICINER
I Los Angeles amt kan der gå halvanden uge, før en obduktion udføres.
Vi skal behandle alle ens, men sådan går det ikke altid.
Politiinspektøren er bekendt med sagen. De vil vide, hvad der foregår.
Obduktionen blev foretaget dagen efter, hvilket var uhørt.
De vigtigste resultater fra obduktionen var,
at der var et skudsår i hendes mund.
På den måde skuddet ramte og sad,
døde Lana øjeblikkeligt.
Kuglen var i en nedadgående vinkel.
Hvis du begik selvmord, vil du så rette pistolen nedad?
Det ville være en lige eller måske endda en opadgående vinkel.
Dødsårsagen er en legal beslutning, som er overladt til en læge.
Han har kun fem valg.
Drab, selvmord, ulykke, naturlig, ukendt.
Det er retsmedicineren, der afgør det. Ikke en dommer, ikke en jury.
Det er retsmedicineren, der træffer den legale beslutning.
Dr. Pena var meget grundig i sine konklusioner.
En del erfaring, en del sund fornuft,
en del videnskab.
I dette tilfælde udsatte dr. Pena beslutningen
og ville vente på, at alle rapporterne kom tilbage,
før sin endelige beslutning.
Jeg hælder mere til, at det er et mord eller en ulykke.
Vi skal stadig overveje, om det kunne være selvmord?
Var hun deprimeret? Var hun i økonomiske problemer?
Vi talte med hendes udlejere, som sagde, hun var en god lejer.
Så hun havde det ikke hårdt eller manglede penge til at klare sig.
Vi talte med alle, hun havde et forretningsmæssigt
eller privat forhold til.
Alle har deres deprimerede øjeblikke.
Men hun rejste sig altid, hun kom videre,
og hvis hun havde brug for noget, kunne hun ringe.
Ingen sagde, hun havde prøvet at skade sig selv eller talt om selvmord.
Hun er en positiv person, der aldrig ville skade sig selv.
I en perfekt verden ville Lana gå tilbage til skuespil,
men da hun havde været ude af branchen i et år,
og hun var ikke førstevalg for casterne,
måtte hun finde en måde at overleve på,
og denne mulighed kom i House of Blues.
Clarkson arbejdede som værtinde i House of Blues.
Hun var glad for at arbejde.
Hun var glad for, at hun var sund og rask igen.
Det var et privilegium at blive bedt om at være værtinde i Foundation Room.
The Foundation Room i House of Blues var et meget prestigefyldt sted.
Der kom Hollywoods største navne.
Som Lanas gæst mødte jeg George Clooney der en aften.
Hvis man var berømt i Hollywood, kom man i The Foundation Room.
Paul og jeg tog til House of Blues.
Vi talte med manageren, sikkerhedschefen
og den servitrice, der serverede for Spector.
Spector var kommet ind,
og Lana arbejdede som værtinde den aften.
Han sagde: "Ved du ikke, hvem jeg er? Jeg er Phil Spector."
Hun sagde: "Altså, frk. Spector, du kan ikke komme ind."
Hun troede, han var en kvinde.
Det blev ikke taget godt imod.
Sikkerhedschefen løb hen til hende og sagde: "Nej."
Han trak hende til siden og sagde: "Behandl ham som guld."
Derefter eskorterede Lana ham over til et særligt bord
og undskyldte mange gange.
I de tidlige morgentimer bliver stedet lukket,
og de blev set gå sammen. Vi spurgte: "Var der videooptagelser?"
Vi ser videoen.
Det ser ud til, at Lana hjalp Spector ind i bilen.
Ifølge Adriano var Spector fuld.
Han inviterede hende hjem. "Kom til mit slot. Du skal se slottet."
Og hun sagde: "Okay."
Og sådan begyndte rejsen.
Det er uhyggeligt at se og vide,
at denne unge dame mister livet inden for to timer.
Mange af vores afhøringer var noget i stil med:
"Attraktiv kvinde…" Mænd er svin.
Hun er i Hollywood, hjemstedet for casting couch.
Hvordan reagerede hun på upassende bemærkninger
eller upassende handlinger?
Lana forstod at afvise opmærksomhed meget nænsomt.
Det er nemt for folk at drage konklusioner om,
hvorfor en kvinde tager hjem til en mand midt om natten.
Men jeg kendte Lana,
og jeg vidste præcis, hvorfor hun tog hjem til ham.
Det var ikke, fordi hun var romantisk interesseret i ham.
Der ville ikke være noget intimiderende ved
at tage en drink med Phil Spector.
Han var 170, og hun var 180 høj. Hun passede på sig selv.
Jeg kan godt se,
hvorfor Lana ville være fascineret af en som Phil Spector.
Det er Hollywood.
Det er meget vigtigt at netværke.
Jeg kendte både Phil Spector og Lana Clarkson.
LANAS VEN & MUSIKPRODUCER
Sikken tvivlsom ære.
Det var omkring 1966, da jeg først mødte Phil Spector
og så ham arbejde.
Da jeg var 15, var Gold Star Studios det helt store.
Jeg sneg mig ind på sofaen.
En lydtekniker inviterede mig ind i studiet.
Til sidst var jeg med i Phil Spectors sessioner.
Phil Spector havde Wall of Sound.
Wall of Sound handlede om at have fire guitarister på én gang
og tre klaverer, men ingen gjorde sådan noget.
To trommeslagere. Det var helt vildt.
Jeg havde aldrig før set en som ham,
der opførte sig sådan i de sessioner.
Han var som en lille diktator,
men han vidste, hvad han ville have, og han fik det.
Lana var en af mine bedste veninder,
men vi talte aldrig om Phil Spector.
Sidste gang jeg så ham var i 1978.
Jeg mødte Lana Clarkson i 1984, før jeg flyttede til New York.
Lana kendte ikke til Phils ry.
Phil Spector var en meget farlig karakter,
ustabil og meget uforudsigelig.
Havde jeg været der, da House of Blues lukkede den aften, var det aldrig sket.
Jeg ville aldrig have ladet hende gå med Phil, men…
Alle havde en stærk følelse af:
"Det bliver en sag med meget mediebevågenhed,
og vi skal bruge så mange informationer som muligt."
Vores laboratorium fik resultaterne af de dna-podninger,
der blev taget under efterforskningen af gerningsstedet.
I soveværelset fandt vi
en hvid habitjakke, som hr. Spector havde haft på
om aftenen i House of Blues.
Der var blodstænk på jakkeærmet.
På gæstetoilettet var der også en bomuldsble.
Jeg lærte noget.
Når folk har våben, pakker de dem ind i bleer.
Der var blod på bleen, og den var fugtig.
Vi fandt ud af, at Lana Clarksons blod var på bleen og på badeværelset,
og at hendes blod var på Phil Spectors jakke.
Da projektilet ramte frk. Clarkson, og blodet sprøjtede ud,
kom det på hr. Spectors våben, og det kom på hans ærme og hånd.
Og under undersøgelsen af bleen og våbnet
kunne dr. Lynne Herold konkludere,
at bleen var blevet brugt til at tørre pistolen af.
Det var der, fugten og blodet blev overført fra våbnet til bleen.
Blodpletter som beviser er indicier for forbrydelsen.
Hvordan gik pistolen af? Hvor var pistolen, da den gik af?
Hvilken effekt havde det, at pistolen gik af?
Det var svært, for vi arbejder med blodpletter på en mørkerød løber.
Da de resultater kom, røg selvmord ude af vinduet.
Troede vi, det var et mord?
Kunne det have været et uheld? Ja.
Men problemet er, at han ikke siger det.
Jeg ved ikke, hvad den fucking dames problem er.
Hun blæser hjernen ud på sig selv i mit fucking hus.
22. SEPTEMBER 2003 7 MÅNEDER EFTER LANA CLARKSONS DØD
Retsmedicineren kom endelig og sagde: "Nej, det var et mord."
Retsmedicinerne fastslog, at Lana Clarkson blev myrdet,
men LA politidistrikt nægtede at rejse sigtelse for manddrab.
Retsmedicineren i LA har offentliggjort det.
De sagde, det var mord, og de pegede på Phil Spector.
Hvad siger statsanklageren i LA?
Spector er stor.
Det er stort for statsanklageren, som har tabt mange højprofilerede sager.
Da Spector-sagen kom, vidste jeg godt, hvem Phil Spector var.
"Who's Lost That Loving Feeling."
Mit barnebarn elsker musikken fra Top Gun.
Der var en… Jeg vil ikke sige paranoia.
Men anklagemyndigheden fik brændt nallerne i OJ Simpson-sagen.
Vi ville have mere tid til at rejse sigtelser mod Simpson.
Men der var et stort pres fra medierne, og vi måtte starte sagen.
Hvad skete der i OJ Simpson-sagen? Vi var ikke klar.
Retfærdigheden skal ske fyldest, og de skal have deres straf.
Nu fokuserer man på:
"Hvordan kan vi styrke beviserne på, at det er et mord
uden nogen rimelig tvivl?
Og hvad kan forhindre os i at få den dom?"
Alle ville have en del af medieopmærksomheden.
Det er trist, men det er vores mediers natur.
De følger sager, hvor der er en masse offentlig interesse.
Phil Spector elskede at tale. Han gav interviews til alle.
I et interview hævdede han, at Clarkson "kyssede pistolen".
Han opdigtede informationer, han var ret fjendtlig over for Lana
og talte ondt om hende hele tiden.
B-FILMSKUESPILLER
Phil Spectors PR-maskine ville få Lana til at ligne en bimbo.
De nedgjorde hende, fordi hun var B-filmskuespiller,
men hun var stolt.
Hun vidste, hun var en stor, barbarisk dronning, og hun elskede det.
Familien bad om, at ingen af os
i den inderste kreds talte med nogen.
Folk sagde noget, de fordrejede det,
og det blev skrevet i et blad eller en avis.
Det bedste var ikke at sige noget.
A-DRØMME, B-FILM
Så vi stod bare i baggrunden
og var vrede over de informationer, der blev slynget ud
af Phil Spector og hans team.
SKUESPILLERINDE UDEN SUCCES
Det var frygteligt.
Det viste, hvordan han var.
Man kan kun tænke:
"Nej, du prøver at skjule noget, og du har begået mord."
Det var uden tvivl den mest mediedrevne sag.
Mine venner og familie taler ikke om andet.
"Har du den sag?" Og alle har deres teori.
Man skal have en balance.
En af de ting, jeg gør, er,
at jeg sjældent taler om, hvad jeg arbejder med.
Jeg er ikke speciel.
Jeg vælger at gøre det, og jeg nyder at gøre det.
Og jeg nedspillede denne sag.
"Ja, jeg arbejder på den. Ja, det kommer i tv."
På det tidspunkt var mine børn 13 og 11 år.
Så mine børn vidste, hvad der foregik,
men jeg tror, de forstod min hentydning, og de…
Det er sjovt. De var ikke særlig imponerede.
Jeg læste, at Spector blev beskrevet
i avisen i morges som 90% charmerende, 10% ballade.
Ja.
Har du erfaring med de 10 procent?
Det har jeg ikke, men der var mange historier.
Vi fokuserede på: "Hvorfor troede vi, det var et mord?"
Vi må ind i Phil Spectors liv.
Der var mindst én gang, hvor han blev anholdt med en pistol.
Han havde pistoler. Han ejede pistoler.
Jeg hørte fra andre, at han havde en lang, beskidt historie
med at vifte med pistoler.
Der var historier om ham, der viftede med en pistol
under indspilningen af en sang af Ramones.
Han er vred på John Lennon og affyrer en pistol i loftet.
Vi måtte se nærmere på det.
At Phil Spector trækker en pistol mod folk handler om kontrol.
Hvis man har reel magt, behøver man ikke en pistol.
Han var en kujon.
Han bar våben, fordi han kunne mobbe folk med dem,
lige fra John Lennon til Leonard Cohen.
De var ved at færdiggøre en musikindspilning.
Phil Spector siger til Leonard Cohen: "Sæt en vokal på den her."
Leonard sagde til Phil: "Ved du hvad? Jeg er træt.
Jeg gør det i morgen." Og Phil tager pistolen frem.
PHIL SPECTOR PEGER PISTOL MOD LEONARD COHEN
Han peger på Leonard Cohen: "Du skal synge den nu."
Det afskrækkede ikke Leonard Cohen. Det var første dag.
Leonard fortalte mig det.
GALT GENI
Han var så fascineret af mulighederne ved at arbejde med Phil…
SKYDEGAL KONTROLFREAK
…men Leonard vidste, pistolen var der.
Han var meget magtfuld.
Så folk var meget tøvende.
Især folk i den musikverden.
De følte, han havde magt til at ende deres karriere.
Vi talte med mange, der ikke ville citeres,
men de talte om, hvordan han holdt folk i sit hus.
Det var mænd og kvinder.
Man hyggede sig med Phil, men når man ville gå, sagde han:
"Bare vent her," og det var altid i foyeren.
Og så forsvandt han til tider i timevis,
indtil han var klar til, at man gik.
Hvordan holdt han dem inde…
Husker I sikkerhedslåsen på gulvet?
Han fjernede låsen, og nu er de fanget.
Det var endnu en mulighed for at kontrollere andre.
Og det var det, der gjorde ham anderledes.
Han var manisk angående kontrol.
Frk. Clarkson var stort set fængslet.
Hun var ikke fri til at gå, for hun kunne ikke åbne døren,
fordi hr. Spector havde taget håndtaget,
tommelfingerlåsen af sikkerhedslåsen på døren.
Vi havde hørt rygter, men rygter går ikke i en retssal.
Vi skulle have konkrete beviser.
Rich Tomlin og hans hold fulgte op på hvert eneste spor,
og de forvandlede rygter til fakta.
Vi fandt en hel flok rigtige vidner.
VIDNEUDSAGN
Nogle gange var det kun én gang,
nogle gange havde han kendt kvinderne i årevis,
men alle disse kvinder havde det til fælles,
at de var blevet holdt som gidsel og frihedsberøvet af hr. Spector.
VIDNESBYRD BEKRÆFTET
Kvinderne sagde, at han var meget charmerende,
bevidst om deres behov, meget tiltalende,
en god samtalepartner, men så ændrede han sig pludselig.
Phil Spector havde for vane at tage kvinder med hjem
og ville have sex med dem,
og når de ikke gav sig eller tilfredsstillede ham,
trak han en pistol.
Det er fremgangsmåden, og det betyder,
at det er noget, han gør, og han har gjort,
og det er vigtigt,
for hvis man ikke fandt nogen, der sagde, at det er sket før,
så ville det være et godt argument for forsvaret.
"Det er absurd at tro, at min klient ville gøre det!"
Disse kvinder var villige til at vidne, at de frygtede for deres liv,
og at de troede, han ville dræbe dem.
Det er en vigtig del af beviserne,
og det er en vigtig del af den ondsindede hensigt.
Det var ikke et selvmord, og det var heller ikke et uheld.
Han havde aggressive tendenser,
og før eller siden ville det ske.
Hvis man baserer det på de folk, der gik igennem det her,
så ville han ikke have, at hun gik.
Han efterlod hende i foyeren i en time eller mere.
Hun døsede hen, og af en eller anden grund
tog han pistolen og stak den ind i munden på hende,
hun panikkede, og han dræbte hende.
Da han indså, hvad han havde gjort, har Phil Spector tid nok til
at iscenesætte gerningsstedet.
Vi var i konstant kontakt med anklagemyndigheden.
Det var et samarbejde.
I november 2003
blev beslutningen truffet, og Phil Spector blev tiltalt for mord.
20. NOVEMBER 2003 9 MÅNEDER EFTER LANA CLARKSONS DØD
De første dage i retten brugte han OJ-advokaten Robert Shapiro.
Nu er han på sit tredje hold højprofilerede advokater.
Phil Spector ville ikke tilbringe én dag i fængsel.
SPECTOR FYRER ROBERT SHAPIRO
For hver ny forsvarsadvokat var der en udsættelse,
og dommeren gav dem tid til at komme ind i sagen.
ADVOKATER FRATRÆDER SPECTOR HYRER BRUCE CUTLER
Phil Spector er ude mod kaution.
RETSSAG UDSAT FLERE GANGE
Han var blevet gift.
PHIL SPECTOR GIFTER SIG MED RACHELLE SHORT
Så længe han kan trække sagen ud, er han en fri mand.
RETSSAG UDSAT TIL MARTS 2007
Hr. Spector?
25. APRIL 2007 4 ÅR EFTER LANA CLARKSONS DØD
Der var en cirkusstemning.
Phil Spector havde forskellige parykker under retssagen.
Han havde store livvagter.
Forsvarets opførsel i denne sag var utrolig modbydelig.
En af forsvarsadvokaterne var et uetisk svin
og advokat for New Yorks mafia.
Han så mig på gangen og fulgte efter mig på toilettet.
"Jeg glæder mig til at få dig i vidneskranken. Jeg smadrer dig."
Virkelig? Jeg er en lille fyr.
Tror du, jeg ikke har fået tæsk? Er du blind?
Se mit ansigt. Se på mig. Jeg har en karriere i at få tæsk.
Jeg er ikke det bedste vidne,
men jeg kan sige sandheden, hvilket er ret nemt.
Måske virkede jeg skræmbar, hvis det overhovedet er et ord.
Jeg vil gerne tro, jeg ikke var.
Retfærdigheden for Lana Clarkson og hendes familie stod på spil.
Men der var også en undertone i denne retssag.
LA's anklagemyndighed havde ikke vundet en højt profileret sag i 40 år,
selvom der var betydelige beviser på,
at kendisserne var involveret i kriminel aktivitet.
I mit første år hos anklagemyndigheden kom retssagen mod OJ Simpson.
Jeg var en helt ung og frisk statsanklager.
Der blev lært enormt meget af den retssag.
Nævningene ser anderledes på berømtheder.
De identificerer sig med dem.
Der opbygges en vis sympati, og der er et stort pres på nævningene.
SAGSØGTE
De ved, at de bliver kritiseret af venner, hvis de finder en berømthed skyldig.
Vi ville ikke sigte musikproduceren Phil Spector.
Vi ville sigte manden Phil Spector.
At han var en stor musikproducer,
som havde produceret fantastisk musik efter alle standarder, fænomenal musik,
og ændret musikken kurs og rock'n'roll, som vi kender den…
Det var ikke vigtigt.
Det vigtige var, hvad der skete inde i det palæ den dag.
Min strategi var at vise den rigtige Phil Spector.
Punktum.
Vi havde næsten 20 hændelser, som vi ville bruge.
Dommeren gjorde det til fem, hvilket var fint nok.
Der var en pistol rettet mod min tinding.
Han tog revolveren og slog mig på siden af hovedet.
"Hvis du går, så dræber jeg dig."
"Gå, og jeg blæser hovedet af dig."
Det kom ud af ingenting. Han havde en plaidjakke på.
Jeg tænkte, at han lignede Elmer Fjot.
Pistolen var større end ham.
Vi gik op ad trappen til soveværelset. Han behøvede ikke gøre det.
Han kunne have været romantisk, men han gjorde det med en pistol.
Han ville voldtage mig.
Pas på, hvad du siger til mig.
Fordi intet, du siger til mig, er dit liv værd.
BESKED FRA PHIL SPECTOR TIL OFFER
Farvel, Dorothy.
Det var hårdt at høre.
Kvinderne blottede deres sjæle, og jeg takker dem for at gøre det,
for det var ikke nemt at rejse sig foran alle kameraerne fra Court TV
med alle deres hjerteskærende historier.
Medierne sagde: "Vi vil have total dækning af retssagen."
Vi vidste, at OJ Simpson-sagen var katastrofal.
Folk begynder at opføre sig anderledes.
Det bliver en skueproces.
Man præsenterer forestillinger i stedet for beviser.
Så en af de ting, vi forsøgte,
var at få vidnerne, i det mindste på vores side, til at forstå,
at de kun var der for at fortælle sandheden.
Alt andet er en distraktion. Bare ignorer det.
Jeg bliver nervøs, når jeg taler offentligt.
Jeg kan ikke lide at vidne. Jeg hader at tale med dig.
Hr. Spector havde ubegrænsede ressourcer.
Så han havde meget dyre, meget dygtige, meget aggressive advokater.
Så jeg var dårligt stillet.
Der er et par enkle regler, når man vidner, som jeg lever efter.
Lyt til spørgsmålet, svar på spørgsmålet, hold kæft.
Jeg skal til at vidne. Jeg er nervøs.
Gud velsigne Mark Lillienfeld, som var i vidneskranken.
Da han bliver udspurgt,
bliver han bedt om at beskrive noget ved Lana,
og han kommer til at sige "hendes pote" i stedet for "hendes hånd".
Jeg indså, at jeg kaldte kvindens hånd en pote, som en hundepote.
Dels fordi jeg var nervøs, dels fordi jeg er et fjols.
Jeg kigger mod publikum, og hendes mor kigger på mig.
Hendes mor er chokeret og oprørt.
"Du kaldte lige min afdøde datters hånd en pote."
Jeg sad der og krøb sammen.
Ja. Det var ikke hans bedste øjeblik.
Han rettede hurtigt sig selv.
Mark var knust.
Det var første gang, jeg måtte tale ham ned fra afsatsen.
Han havde det så skidt.
Han elsker hunde og har haft hunde hele livet.
Jeg fik mit kælenavn efter en hund. Jeg drømmer om hunde.
Jeg har noget med hunde.
Lana Clarksons mor var den eneste, der betød noget…
Jeg undskyldte.
Jeg husker, at han kom til mig, og hvor sød han var.
Jeg var taknemmelig.
Jeg har lige talt med hende om, at det er en ære
at være en del af en drabsefterforskning,
hvor ofret havde sådan en god karakter.
Det var virkelig en fornøjelse at lære om hendes liv,
og hvordan hun berørte alle andres liv.
Selve retssagen varede længe, flere måneder. Der var mange vidner.
Forsvaret hentede en masse eksperter fra hele USA.
De brugte hundrede tusinde dollars.
De folk var verdenskendte inden for deres område,
og de var levende bevis på: "Hvis du betaler,
skal jeg nok sige, at jeg er Anders And, og at himlen er brun.
RETSPATOLOG
Når man holder sig til det objektive, videnskabelige bevis,
er det et selvmord.
Vi førte ikke bare en sag.
Vi forsvarede sandheden.
Det eneste forsvar, de kunne præsentere for,
hvordan en pistol gik af i hendes mund, var at sige, at hun gjorde det.
Forsvaret ville gå efter Lana. De blev nødt til det.
De måtte skabe en person, der var dybt deprimeret,
havde den ene fod i graven, den anden på en bananskræl
og intet at leve for.
De spillede og introducerede en video.
Jeg er ingen mands slave og ingen mands luder.
Phil Spectors daværende kone sad bag forsvarsholdet,
og hun begyndte at fnise højt og grine af Lana.
I betjente kan være opfindsomme.
Ikke med Lana, af Lana.
Forsvaret gjorde det med vilje for at håne hende
og for at antyde, at hun var en dårlig person
og en dårlig skuespiller, der ikke havde noget at leve for
og ingen karrieremuligheder.
Jeg vidste, det ville såre Donna og familien.
Når ens gode veninde bliver myrdet,
udsat for en smædekampagne
og man hører det her i retten,
hvor de præsenterer historier om hende,
er det smertefuldt, for man ved, det ikke er sandt.
Jeg var frustreret, for jeg følte, at jeg ikke kunne beskytte hende
og hendes omdømme på en måde, som hun fortjente.
5 MÅNEDER INDE I RETSSAGEN
I Californien har Phil Spectors forsvarsadvokater afsluttet bevisførelsen.
DOMSTOL
Man møder 12 mennesker, og de har aldrig mødt hinanden…
Det er svært at få folk til at blive enige om himlens farve.
Så jeg tager ingenting for givet. Intet er så nemt.
Men vi havde fundet de rigtige beviser. Vi havde den rette plan for retssagen.
Alle kvinderne, der vidnede,
Adriano De Souza,
ville gøre, hvad de skulle,
og jeg tænkte: "Det burde ikke være så svært."
Nævningene har alle de værktøjer, de skal bruge.
Det var på dag et.
Min selvtillid begyndte at blive svækket på dag to,
og det fortsatte på dag tre.
Det vil tage et par dage,
fordi de skal gennemgå alle beviserne.
Men efter det…
Dag fem, dag syv, dag otte, dag ni.
På det tidspunkt var jeg et vrag.
"Hvad gjorde jeg galt? Hvorfor tager det så lang tid?"
Da juryformanden tog den første meningsmåling,
var det nedslående.
Vi var langt fra hinanden.
Det var fire for skyldig, fem for uskyldig, fire i tvivl.
Det var næsten, som en anden retssag fandt sted under drøftelserne.
JAKKE FUNDET
Nogle af os i jurylokalet måtte overbevise de nævninge,
der enten ikke forstod det eller faldt for misinformation,
som eksperterne på forsvarets side gav.
Hvis de gentager en løgn på forskellige måder og ofte,
kan det blive til en sandhed.
Det var den længste og mest smertefulde oplevelse, jeg nogensinde har oplevet.
Vi skulle alle gøre vores arbejde på grundlag af beviserne.
Det var det øjeblik, hvor vi fandt Gud. Jeg vidste, der var alvorligt.
Jeg var ærlig omkring, hvorfor han skulle dømmes.
Der var så dårlig stemning mod slutningen, at vi måtte ud.
Vi drøftede det i 14 dage. Det har stået på alt for længe.
Jeg trykkede på knappen. Det var det.
Jeg erklærer, at juryen ikke kan nå frem til en dom,
og derfor bliver retssag afvist.
Jeg troede, det ville gå hurtigt.
NÆVNING 9
Det gjorde det ikke.
Jeg blev fornærmet over forsvaret og de ting, de kom med.
Jeg synes, jeg har sagt nok.
Da dommeren slog hammeren i bordet,
sank jeg sammen,
og jeg tænkte: "Jeg fejlede."
Alle gjorde, hvad de skulle,
og jeg følte, at jeg var den, der ikke gjorde,
der ikke kunne klare det.
Det var et stort nederlag i min karriere.
Jeg gik ovenpå. Jeg begyndte at pakke min mappe til aftenen.
Jeg ville have pressen til at gå hjem først.
Der var en enkelt journalist,
der blev tilbage med en mikrofon og et kamera.
Og da jeg gik ud til min bil, sagde hun:
"Hr. Jackson, vil du føre sagen igen?"
Jeg stoppede og kiggede på hende, og jeg sagde:
"Jeg vil føre sagen, til vi opnår retfærdighed,"
og så gik jeg videre.
Vi stopper ikke på grund af en uenig jury.
Det sker ikke.
Så vi samler vores tanker, samler sagen igen,
og halvandet år senere prøvede vi igen.
KLAR TIL ENDNU EN RETSSAG
I den første retssag stemte ti ud af 12 nævninge for skyldig.
Så jeg kom til den konklusion, at vi ikke havde gjort noget forkert.
Lad os få en ny jury og køre sagen
stort set på samme måde anden gang. Det gjorde vi så.
Jeg vidste ikke, hvad jeg skulle forvente i den anden retssag.
Det var ikke så stort et spektakel,
men begge sager var lige så følelsesladede.
13. APRIL 2009 7 ÅR EFTER DRABET PÅ LANA CLARKSON
Juryen drøftede dommen.
Jeg husker, jeg var til min søns baseballkamp.
Da der faldt dom i sagen, var han 11.
Min søn er 16 nu.
Min telefon ringer helt vildt.
"De er nået frem til en dom."
Og jeg sad bare der.
Jeg tænkte over det.
Der vil altid komme andre retssager, andre domme.
Men jeg får ikke altid mulighed for at se min søn spille baseball.
Så jeg sagde: "Nej, jeg ser det på tv."
Jeg havde min søn på den ene side, min datter på den anden.
Vi holdt vejret.
Vi, juryen i ovennævnte sag, finder den tiltalte, Phillip Spector,
skyldig i uagtsomt manddrab på Lana Clarkson.
Da de sagde "skyldig", var det, som om jeg kunne trække vejret.
Jeg kunne ikke tro det. Endelig fik vi en dom.
Familien er glad for, at juryen afviste fordrejningen
og tilsviningen af Lana Clarksons liv, som var en del af denne retssag,
sidste retssag og som har stået på i seks år.
Uanset ry, rigdom eller formodede berømmelse
bliver man stillet for retten,
og man står til ansvar for sine handlinger.
Det var den første dom af en berømthed i 40 år.
Det var selvfølgelig stort for alle involverede.
Det var rart at vide,
at man kunne føre en sag i Los Angeles
mod en velfinansieret, meget magtfuld berømthed
og så få den tilfredsstillelse, at sandheden ville komme frem.
Hr. Spector fik 19 år til livstid.
Det er…
ikke den rehabiliterende del af loven, men strafdelen af loven.
Sid i din celle, og tænk over, hvad du har gjort,
resten af dit fucking liv, indtil du dør og bliver båret ud i en kiste.
Han fik som fortjent.
Jeg var væk, før sagen kom i retten første gang.
Jeg forlod jobbet med PTSD.
Jeg var for anspændt til jobbet.
Danny gik på pension relativt ung.
Jeg tror, det var Mark, der engang sagde:
"Alle har deres antal lig."
Tallet er forskelligt for alle, men på et tidspunkt
får man nok, og man er færdig.
Det her job er et fantastisk, vidunderligt job,
og det har været fantastisk for mig og min familie,
men det er et meget invaliderende job.
Det er følelsesmæssigt farligt.
Jeg har venner, der har begået selvmord, andre venner, der har drukket sig ihjel,
og det kaldes ikke selvmord, men det var det.
Hvert år er der flere selvmord i politiet, end der er dødsfald i selve tjenesten.
Det er betydeligt.
For at gøre det så længe som Mark, skal man være som Mark
og lade tingene prelle af på sig.
I 1994 var jeg stadig en ung og frisk kriminalbetjent i drabsafdelingen.
Jeg havde kun været der i to år.
Jeg og min nye partner blev tildelt
mordene på Mickey Thompson og Trudy Thompson.
Det var en højprofileret sag.
Da jeg var til biler, vidste jeg, at Mickey Thompson var en legende.
Hans kone Trudy promotede også eventen.
Mordene på Thompson og hans kone Trudy
i indkørslen til parrets hjem i Bradbury.
De gik først efter hende.
De planlagde at torturere min far. Og det gjorde de.
Tekster af: Martin Larsen min far. Og det gjorde de.